Светлана Николаевна Подобедова

Светлана Николаевна Подобедова (25 тамыз 1986 жылы, Иркутск облысы, Ресей) – Қазақстандық зілтемірші (ауыр атлет). Ресейден (Зима қаласынан) қоныс аударып келген спортшы. 

2012 жылы Олимпиада чемпионы атанғанымен, 2016 жылы ХОК допинг қабылдаған деген сылтаумен жоққа шығарды. 

2007 жылға дейін Ресей құрамасы сапында болған. 2007 жылы Светлана Қазақстан азаматтығын қабылдады. Екі дүркін Әлем чемпионы (2009, 2010), екі дүркін Еуропа чемпионы (2004, 2005), Қазақстан чемпионы (2010, 2011, 2012), Азия (2009) және Азия ойындары (2010) чемпионы атанған. 2011 жылы Әлем чемпионатының күміс жүлдегері. Жұлқи көтеруде 134 кг салмақпен Әлем рекордын орнатқан. Қос сайыс бойынша 295 кг салмақтағы Әлем рекордын да Светлана Подобедова орнатқан.

2007 жылы Светлана Подобедова және жаттықтырушысы Қазақстан ауыр атлетика федерациясымен келіссөз жүргізіп Қазақстан атынан қатысуға келісімін берді. Алайда Ресей ауыр атлетика федерациясы оның бұл әрекетін құптамай, Халықаралық ауыр атлетика федерациясына шағымданды. Өйткені ереже бойынша қандай да зілтемір көтеруші басқа елдің азаматтығын қабылдағаннан кейін арада екі жыл өткеннен соң ғана ресми халықаралық жарыстарға қатыса алады. Сөйтіп, ол төртжылдықтың басты жарысы Бейжің Олимпиадасынан шет қалды. 2009 жылы Подобедованың Алматыға келгеніне екі жылдан астып, ол Қазақстанның атынан сынға түсе алатын болды.

2009 жылғы Әлем чемпионатында жұлқи көтеру бойынша 130 кг бағындырып Әлем рекордын жасаса, серпе көтеру сынында 160 кг көтерiп абсалютті әлем рекордымен 2-шi орын алған Цао Лейден (Қытай) 23 кг басым түседі. Подобедова 2009 жылғы әлем чемпионы атағын тағы жеңіп алды. Сонымен бірге ол Түркияның Анталья қаласында өткен әлем чемпионатында дүниежүзілік рекордқа үш рет өзгеріс енгізді.

 Марапаттары 
 Ресейдің еңбек сіңірген спорт шебері.
 Қазақстанның еңбек сіңірген спорт шебері.Қазақстан Республикасында кімнің кім екені . Екі томдық анықтамалықаласы Алматы, 2011 жыл. ISBN 978-601-278-473-2
 «Қазақстанның үздік спортшы қызы» (2009, 2010).
 Халықаралық ауыр атлетика федерациясы көрсеткіші бойынша «Ең үздік зілтеміршісі» (2010).
 Profile IWRP 
 «Парасат» ордені Подобедова – жыл спортшысы

 Дереккөздер 

Санат:Қазақстан ауыр атлеттері
Санат:Қазақстан әйелдері спортта
Санат:2 дәрежелі Барыс орденінің иегерлері
Санат:Ресейдің еңбек сіңірген спорт шеберлері
Санат:Ресей ауыр атлеттері
Санат:Ауыр атлетикадан Еуропа чемпиондары
Санат:Ауыр атлетикадан әлем чемпиондары
Санат:Ауыр атлетикадан әлем рекордшылары
Санат:Қазақстанның еңбек сіңірген спорт шеберлері
Санат:Допингке қарсы ережелерді бұзғаны үшін шеттетілген ауыр атлеттер
Санат:Ресейден Қазақстанға қоныс аударғандар
Санат:Алфавит бойынша ауыр атлеттер
Санат:Ауыр атлетикадан Азия ойындары чемпиондары
Санат:Қазақстанның Азия ойындары чемпиондары